Guðmundur Elíasson

Guðmundur Elíasson (f. 13. janúar 1925 - d. 12. júní 1998) var íslenskur myndhöggvari.

 Ætt 
Foreldrar Guðmundar voru hjónin Ingibjörg Guðmundsdóttir (1894 – 1977) frá Tungu í Gaulverjabæjarhreppi, dóttir Guðmundar Hannessonar útvegsbónda í Tungu og konu hans, Katrínar Jónasdóttur frá Rútsstöðum í Gaulverjabæjarhreppi og Elías Hjörleifsson (1899 – 1938) múrarameistari. Hann fæddist á Eyrarbakka, sonur hjónanna Hjörleifs Hjörleifssonar söðlasmiðs og Margrétar Eyjólfsdóttur. Bæði frá Efri-Steinsmýri í Meðallandi í Vestur-Skaftafellssýslu.

 Menntun 
Á unglingsárum sínum naut Guðmundur tilsagnar Ásmundar Sveinssonar, myndhöggvara.  Um tvítugsaldur hélt Guðmundur til náms erlendis, í fyrstu við Central School of Arts and Crafts í London veturinn 1945 – 1946 og við Listaháskólann í Charlottenborg 1946 – 1947.  Árið 1947 – 1948 var hann í Myndlista - og handíðaskóla Íslands þar sem hann tók teiknikennarapróf.  Meginhluta listmenntunar sinnar hlaut Guðmundur hins vegar við Académie de la Grande Chaumiére í París árin 1948 til 1953.  Þar var kennari hans myndhöggvarinn Ossip Zadkine.

 Störf 
Auk starfa að list sinni, kenndi Guðmundur teikningu við Réttarholtsskóla 1957 – 1965 og í Matsveina- og veitingaþjónustuskólanum í Reykjavík 1957 – 1962.  Þá annaðist hann gluggaskreytingar og útstillingar í verslunum á árunum 1953 – 1967.  Hann var formaður Teiknikennarafélags Íslands og Félags íslenskra myndlistarkennara 1957- 1958.  (Kennaratal Íslands III, 1985, bls. 383).

 Sýningar erlendis 
Guðmundur tók þátt í samsýningu fimm íslenskra listamanna í París árið 1950.  Í íslenskum dagblöðum er sagt frá þessari sýningu og nefnt að þetta sé í fyrsta sinn sem samsýning sé haldin á verkum íslenskra listamanna í París.  Listamönnunum var boðið að taka þátt í sýningu í maímánuði á vegum listamannasambands, sem sjaldan býður erlendum listamönnum að sýna hjá sér. Eru þessir Íslendingar til dæmis fyrstu Norðurlandabúar sem fá slíkt boð. Sýning Íslendinganna fimm er í litlum sýningarskála, “La Galerie Saint Placide” við samnefnda götu.  Listamennirninr eru Hörður Ágústsson, Hjörleifur Sigurðsson, Valtýr Pétursson, Guðmundur Elíasson og Gerður Helgadóttir.  Alls voru verk á sýningunni rúmlega 30.  Umsagnir um sýninguna birtust í nokkrum dagblöðum í París.  Umfjöllun um þá sýningu er m.a. að finna í grein eftir Thor Vilhjálmsson í Þjóðviljanum 4. Maí 1950, bls. 5..

Guðmundur tók þátt í fleiri samsýningum í byrjun sjötta áratugsins, m.a. í Osló 1951 (TMM 2. tbl. 1951, bls. 191).

 Sýningar innanlands 
Eftir að heim kom, tók Guðmundur þátt í útisýningunum á Skólavörðuholti 1968, 1969 og 1970, í Norræna húsinu, safni Sigurjóns Ólafssonar og Casa Nova 1980. (https://is.m.wikipedia.org/wiki/Mynd:H%C3%B6ggmynd_%C3%A1ri%C3%B0i_1970_%C3%A1_Sk%C3%B3lav%C3%B6r%C3%B0uholti.jpg).

 Nokkur verka Guðmundar 
 1981 var afhjúpuð lágmynd til minningar um Mugg á Bíldudal.Minnismerki um Mugg. Morgunblaðið. 9.9.1981
 1990 var afhjúpuð höggmynd af Jóhannesi skáld úr Kötlum í BúðardalHeimsókn í Dalabyggð. Breiðfirðingur. 1.4.2016
 Jón Björnsson frá Veðramóti (á Sauðárkróki).
 Jóhannes Geir Jónsson, listmálari (á Sauðárkróki).
 Þorsteinn Björnsson (á Hellu).
 Björn Th. Björnsson, listfræðingur.
 Thor Vilhjálmsson (höggmyndir, teikningar og málverk).
 Fjöldi teikninga og málverka.
Verk eftir Guðmund eru í eigu Listasafns Íslands.

Á næsta ári (2025) verða liðin 100 ár frá fæðingu Guðmundar. Af því tilefni verður gefin út bók um Guðmund og verk hans á vegum Hins íslenska bókmenntafélags.  Aðstandendur bókarinnar eru Aðalsteinn Ingólfsson, listfræðingur, Ólöf Helga Guðmundsdóttir og Hjalti Harðarson.

Guðmundur lést í Reykjavík 12. júní 1998.Guðmundur Elíasson. Morgunblaðið. 26.06.1998

 Heimildir 

Flokkur:Íslenskir myndhöggvarar